open-index/open-wikipedia-markdown huggingface dataset:
Dziaržynskas

**Dziaržýnskas**  (; arba ***Dzeržìnskas***, ; iki 1932 m. ***Kaidanava***, , ) – miestas vidurio vakarų Baltarusijoje, Minsko srityje, 30 km į pietvakarius nuo Minsko. Dziaržynsko rajono centras. Mašinų, lengvoji, maisto pramonė. Yra Istorijos ir kraštotyros muziejus. Jėzaus Kristaus Ganytojo bažnyčia, pastatyta XVIII a. antroje pusėje, Dievo Motinos Globėjos cerkvė, pastatyta 1851 m. Netoli miesto yra aukščiausia šalies vieta – Dzeržinskio kalnas.

## Istorija

Kaidanava pirmą kartą paminėtas XII a. Pasak M. Strijkovskio, prie Kaidanavos kunigaikštis Skirmantas 1241 m. atrėmė mongolų-totorių antpuolį. Nuo XIV a. priklausė Lietuvos Didžiajai Kunigaikštystei. 1442 m. Lietuvos didysis kunigaikštis Kazimieras Kaidanavą atidavė Žygimanto Kęstutaičio sūnui Mykolui, kuris 1439 m. čia pastatydino katalikų bažnyčia. 1550–1831 m. Radvilų nuosavybė. XVI a. – XIX a. pirmoje pusėje evangelikų reformatų centras, nuo 1691 m. čia vykdavo provincijos sinodai. Nuo 1588 m. miestelis.

Po Abiejų Tautų Respublikos II padalijimo 1793 m. atiteko Rusijos imperijai, XIX a. buvo Minsko apskrities Kaidanavos valsčiaus centru. 1871 m. per Kaidanavą nutiestas geležinkelis. 1919 m. atiteko Baltarusijos TSR. 1932 m. gavo miesto teises, tapo rajono centru, pavadintas netoli nuo miesto gimusio F. Dzeržinskio vardu).

## Ekonomika

Per Dziaržynską eina geležinkelis ir automobilių magistralė Minskas–Brestas. Išplėtota mašinų gamyba, metalo, medžio apdirbimas, elektrotechnikos, statybinių medžiagų, siuvimo, tekstilės (linas), maisto pramonė. Prie Dziaržynsko kasamos durpės.

## Sportas
* FK Arsenal Dziaržynsk (futbolo klubas);
* Miesto stadionas, kurio talpa 1000 žiūrovų.

## Šaltiniai
Nesojos

**Nesojos** (*Nesoi*) graikų mitologijoje – pirmapradės salų deivės. Sakoma, kad kiekviena sala turi savo personifikacija. Minima, kad nesojos (Salos) yra urėjai (Kalnai), kuriuos į jūrą įmetė Poseidonas su savo trišakiu. Minimos Kalimacho, „Giesmėse“.

## Išnašos
Marjina Horka

**Márjina Hòrka**  (; arba ***Marjina Gorka***, ) – miestas vidurio Baltarusijoje, prie Minsko–Gomelio kelio. Puchavičų rajono centras. Lengvoji, maisto pramonė.

## Istorija

XIX a. buvo geležinkelio ir pašto stotis, mokykla, dvaras. Miesto statusą įgijo 1955 m.

## Sportas
* Marjina Horkos miesto stadione, žaidė FK Rudzensk (buvęs futbolo klubas) iš gretimo Rudzensko miestelio.

## Galerija

Marjina Horka, Patriarchate of Moscow Church (2012).jpg|Aleksandro Neviškio cerkvė
Church of Antony Padua in Mar`ina Gorka 01.jpg
Chapel Mar`ina Horka.jpg


## Šaltiniai
Stolpcai

**Stõlpcai**  (; arba ***Stolbcai***, ) – miestas vidurio vakarų Baltarusijoje, prie Nemuno upės ir Minsko–Bresto plento. Rajono centras. Maisto, medienos apdirbimo pramonė.

## Istorija

Miestas įkurtas XVI a. pradžioje. 1582 m. perėjo didikų Radvilų nuosavybėn. XIX a. buvo miestelis, Minsko apskrities Stolpcų valsčiaus centras.

Ilgą laiką mieste gyveno didelė žydų bendruomenė. Hitlerinės okupacijos metais apylinėse vyko žydų ir kitų tautų žudynės.

Sovietmečiu išvystyta maisto pramonė.

## Sportas
* FK Darida – futbolo klubas;
* FK Nioman-Agra – futbolo klubas.

## Šaltiniai
Abromiškis

**Abromiškiu** vadinami kaimai:
* Abromiškis – kaimas Anykščių rajone;
* Abromiškis – kaimas Utenos rajone.

Panašus pavadinimas:
* Abromiškės – kaimas Elektrėnų savivaldybėje.
Adamavas

**Adamavu** vadinami kaimai Švenčionių rajone:

* Magūnų seniūnijoje;
* Sarių seniūnijoje;
* Strūnaičio seniūnijoje:
** kaimas į rytus nuo Strūnaičio,
** viensėdis į pietus nuo Strūnaičio;
* Švenčionių seniūnijoje.
Puošnioji raizgilė

**Puošnioji raizgilė** (*Neomoorea irrorata*) – gegužraibinių (*Ochidaceae*) šeimos augalas, priklausantis monotipinei **raizgilės** (*Neomoorea*) genčiai. 

Gentis pavadinta anglų botaniko F. W. Moore garbei. Šakniagumbis didelis, kiaušinio formos, su 2 storais lapais. 

Auga Panamoje ir Kolumbijoje.

## Nuorodos
*Genus ''Neomoorea'' 
*Orchid Species Photographs: Neomoorea
Vapsvaėdžiai

**Vapsvaėdžiai** (*Perninae*) – vanaginių paukščių (*Accipitriformes*) būrio pošeimis, kuriame yra 8 gentys ir 16 rūšių.

## Gentys
**[[Aviceda]]*
**[[Chondrohierax]]*
**[[Hamirostra]]*
**[[Henicopernis]]*
**[[Leptodon]]*
**[[Lophoictinia]]*
**[[Macheiramphus]]*
* *[[Pernis]]* - Tikrieji vapsvaėdžiai
Masdevalija

**Masdevalija** (*Masdevallia*) – gegužraibinių (*Ochidaceae*) šeimos augalų gentis, kuriai priklauso epifitinės, litofitinės ir ant žemės augančios orchidėjos. Žiedų taurėlapiai tarpusavyje suaugę. Daugelio rūšių taurėlapių viršūnės labai ištįsusios ir primena savotiškas uodegas. 

Augalai natūraliai paplitę Andų kalnuose (Peru, Kolumbijoje, Bolivijoje, Ekvadore). Auga nuolat drėgnose vietose.

Masdevalijos sėkmingai auginamos ir oranžerijose. Jose oras turi būti drėgnas ir vėsus, nemėgsta tiesioginių saulės spindulių.

## Rūšys
Gentyje yra apie 500 rūšių, suskirstytų į 10 pogenčių, 13 sekcijų:
*Puošnioji masdevalija (*Masdevallia amabilis*) 
*Dvispalvė masdevalija (*Masdevallia bicolor*)
*Dailioji masdevalija (*Masdevallia caloptera*) 
*Uodegotoji masdevalija (*Masdevallia caudata*) 
*Chimerinė masdevalija (*Masdevallia chimera*)
*Raudonoji masdevalija (*Masdevallia coccinea*) 
*Stambioji masdevalija (*Masdevallia coriacea*) 
*Nuostabioji masdevalija (*Masdevallia infracta*) 
*Riestoji masdevalija (*Masdevallia macrura*) 
*Rudoji masdevalija (*Masdevallia rolfeana*)
*Rausvoji masdevalija (*Masdevallia rosea*) 
*Kupstinė masdevalija (*Masdevallia schlimii*)
*Skaisčioji masdevalija (*Masdevallia tovarensis*)
*Ryškioji masdevalija (*Masdevallia veitchiana*)
*Stambiažiedė masdevalija (*Masdevallia velifera*)
ir kt.

## Nuorodos
*''Masdevallia''  
*Galería de Orquídeas Peruanas: ''Masdevallia'' 
*MASDEVALLIA 
*Masdevallia Ruнz & Pavуn 1794 
* Masdevallia
 

Image:Masdevallia agaster.jpg|*[[Masdevallia agaster]]*
Image:Masdevallia angulifera Orchi 01.jpg|*[[Masdevallia angulifera]]* 
Image:Masdevallia barlaeana.jpg|*[[Masdevallia barlaeana]]*
Image:Masdevallia bicolor.jpg|Dvispalvė masdevalija (*Masdevallia bicolor*)
Image:Masdevallia bulbophyllopsis.jpg|*[[Masdevallia bulbophyllopsis]]*
Image:Masdevallia civilis.jpg|*[[Masdevallia civilis]]*
Image:Masdevallia urosalpinx.jpg|*[[Masdevallia constricta]]*
Image:Masdevallia floribunda Orchi 03.jpg|*[[Masdevallia floribunda]]* 
Image:Masdevallia fractiflexa.jpg|*[[Masdevallia fractiflexa]]*

Image:Masdevallia-mejiana.jpg|*[[Masdevallia mejiana]]*
Image:Masdevalliaventricosa2.jpg|*[[Masdevallia nidifica]]*
Image:Masdevallia rolfeana.jpg|Rudoji masdevalija (*Masdevallia rolfeana*)
Image:Masdevallia striatella.jpg|*[[Masdevallia striatella]]*
Image:Masdevallia tovarensis.jpg|Skaisčioji masdevalija (*Masdevallia tovarensis*)
Image:Masdevallia triangularis.jpg|*[[Masdevallia triangularis]]*
Image:Masdevalliaveitchiana.jpg|Ryškioji masdevalija (*Masdevallia veitchiana*)
Image:Masdevalliaventricularia1.jpg|*[[Masdevallia ventricularia]]*
Image:Masdevallia pteroglossa.jpg|*[[Masdevallia wageneriana]]*
Žandenė

**Žandenė** (*Maxillaria*) – gegužraibinių (*Ochidaceae*) šeimos augalų gentis, kuriai priklauso stambios epifitinės ir kai kurios ant žemės augančios orchidėjos.

Augalai paplitę Amerikos tropinėse ir subtropinėse srityse. Auga drėgnuose miškuose, nuo žemumų iki 3.500 aukštyje virš jūros lygio.

## Rūšys
Gentyje yra apie 570 rūšių:
* Smailiažiedė žandenė (*Maxillaria aciantha*)
* Smailialapė žandenė (*Maxillaria acutifolia*)
* Baltoji žandenė (*Maxillaria alba*)
* Dvilapė žandenė (*Maxillaria camaridii*)
* Raudonoji žandenė (*Maxillaria fulgens*)
* Stambiažiedė žandenė (*Maxillaria grandiflora*)
* Vienažiedė žandenė (*Maxillaria nasuta*)
* Juosvoji žandenė (*Maxillaria nigrescens*)
* Kvapioji žandenė (*Maxillaria sanderiana*)
* Taškuotoji žandenė (*Maxillaria violaceopunctata*)

## Nuorodos
* Maxillaria Species
* Galería de Orquídeas Peruanas: ''Maxillaria'' 
* Orchid Species Photographs: ''Maxillaria'' 
* Maxillaria
Dyvinutiniai

**Dyvinutiniai** (*Nyctaginaceae*) – magnolijūnų (*Magnoliophyta*) augalų šeima.

Paplitę tropinio ir subtropinio klimato srityse.

## Gentys
Šeimoje yra apie 33 gentys, kurioms priklauso apie 290 rūšių:
**[[Abronia]]*
**[[Acleisanthes]]*
**[[Allionia]]*
**[[Ammocodon]]*
**[[Andradea]]*
**[[Anulocaulis]]*
**[[Belemia]]*
*Glemžūnė (*Boerhavia*)
*Bugenvilija (*Bougainvillea*)
**[[Caribea]]*
**[[Cephalotomandra]]*
**[[Colignonia]]*
**[[Commicarpus]]*
**[[Cryptocarpus]]*
**[[Cuscatlania]]*
**[[Cyphomeris]]*
**[[Gaupira]]*
**[[Grajalesia]]*
**[[Izabalaea]]*
**[[Leucaster]]*
*Dyvinutė (*Mirabilis*)
**[[Neea]]*
**[[Neeopsis]]*
**[[Nyctaginia]]*
**[[Okenia]]*
**[[Phaeoptilum]]*
*Ratiklė (*Pisonia*)
**[[Pisoniella]]*
**[[Ramisia]]*
**[[Reichenbachia]]*
**[[Salpianthus]]*
**[[Selinocarpus]]*
**[[Tripterocalyx]]*
Fusis

**Fusis** – pirmapradė dievybė, gamtos personifikacija. Tai buvo tas pats protogoniškas Erotas, Fanas ir Tesidė. Pirminė kūrimo būtis, kurios lytis neaiški.

Minima:
* Orfinės giesmės;
* Orfika, „Fragmentai“;
* Nonas, „Dionisiaka“.

## Šaltiniai
Šiurpūniniai

**Šiurpūniniai** (*Didiereaceae*) – daugiamečių sukulentinių augalų šeima, kuriai priklauso endeminės rūšys, augančios pietų Madagaskare.

Šeimoje yra 4 gentys su 11 rūšių.

Tai 10-15 m aukščio medžiai arba 2-6 aukščio krūmai, kurių kamienas ir šakos padengti spygliais. Auga kserofitų miškuose arba dygiųjų krūmų sąžalynuose, dažnai kartu su belapėmis karpažolėmis, molingose, akmeningose arba smėlėtose dirvose. Kartais sutinkami kalnuose iki 900-1200 m aukščio.

Sausojo sezono pradžioje (balandis-gegužė) lapai nukrenta ir 5 mėnesius augalai būna be lapų. Tuo metu fotosintezė vyksta chlorofilo turinčiose stiebo dalyse.

## Gentys
* *[[Calyptrotheca]]*
* Dakarija (*Decaryia*)
* Portulakarija (*Portulacaria*) priskirtos ir pervadintos visos Cerarijos (*Ceraria*) rūšys 
* Šiurpūnas (*Didierea*) 
* Žiaurilis (*Alluaudiopsis*)
* Žiauris (*Alluaudia*)
Argija

**Argija** (**Aergija**) graikų mitologijoje – tingumo personifikacija, Eterio ir Gajos duktė. Jai priešinga – pastangos personifikacija Hormė. Argiją mini Higinas remdamasis graikiškais tekstais, kur ją transliteravęs vadina Sokordija.

## Išnašos
Bazeliniai

**Bazeliniai** (*Basellaceae*) – magnolijūnų (*Magnoliophyta*) augalų šeima. 

Šeimoje 4 gentys.

## Gentys
* *[[Anredera]]*
* Bazelija (*Basella*)
* *[[Boussingaultia]]*
* Uliukas (*Ullucus*)
Švelniniai

**Švelniniai** (*Molluginaceae*) – magnolijūnų (*Magnoliophyta*) augalų šeima. 

## Gentys
* *[[Adenogramma]]* 
* *[[Coelanthum]]* 
* *[[Corbichonia]]* 
* *[[Corrigiola]]* 
* Ravėdras (*Glinus*) 
* *[[Glischrothamnus]]* 
* *[[Hypertelis]]* 
* *[[Limeum]]* 
* *[[Macarthuria]]* 
* Švelnis (*Mollugo*) 
* *[[Orygia]]* 
* *[[Pharnaceum]]* 
* *[[Polpoda]]* 
* *[[Psammotropha]]* 
* *[[Semonvillea]]* 
* *[[Suessenguthiella]]* 
* *[[Telephium]]*
Anaboliniai steroidai

**Anaboliniai (androgeniniai) steroidai** – natūralūs ar sintetiniai steroidiniai hormonai, spartinantys anabolinius procesus (ląstelių augimą, dalijimąsi, baltymų sintezę), kurie ypač pasireiškia raumeniniame ir kauliniame audiniuose.

## Poveikis

Skirtingų anabolinių steroidų anabolinių ir androgeninių poveikių kombinacijos skiriasi. Anabolizmas yra metabolinis procesas, kurio metu iš mažesnių molekulių susidaro didesnės.

**Anabolinis efektas**
* Spartina baltymų sintezę
* Didina raumenų masę ir pajėgumą
* Gerina apetitą
* Spartina kaulinio audinio atsinaujinimą ir augimą
* Stimuliuoja eritrocitų gamybą kaulų čiulpuose

**Androgeninis efektas**

* Spartina androgenams jautrių plaukų augimą (gaktos, barzdos, krūtinės ir galūnių)
* Didina lytinį potraukį
* Slopina lytinių liaukų veiklą ir lytinių hormonų sekreciją
* Slopina sprematogenezę

**Kitas poveikis**

Organizme anaboliniai steroidai skyla į junginius, kurie sąveikauja ne tik su androgenų, bet ir su kitų rūšių steroidinių hormonų receptoriais, pvz., estrogeno, progesterono, gliukokortikoidų. Todėl pasireiškia papildomas (paprastai nepageidaujamas) anabolinių steroidų poveikis:

* Hipertonija
* Rizika susirgti širdies ligomis dėl padidėjusio mažo tankio lipoproteinų ir sumažėjusių didelio tankio lipoproteinų kiekio
* Spuogai dėl padidėjusios riebalų liaukų stimuliacijos
* Ankstyvas nuplikimas ir prostatos vėžys dėl anabolinių steroidų virtimo dihidrotestosteronu
* Pakitimai dešiniojo skilvelio morfologijoje; dešinysis skilvelis sukietėja ir padidėja, dėl to sutrinka jo diastolinė funkcija
* Hepatotoksiškumas ypač pasireiškia vartojant geriamus anabolinius steroidus
* Dantenų hipertrofija

## Nuorodos
* Bodybuilding.lt – profesionalus Lietuvos kultūrizmo ir fitneso portalas. Anaboliniai steroidai kultūrizme. 
* Straipsniai apie steroidus
Helikonas

**Helikonas** graikų mitologijoje minimi keli personažai:
*Urėjas, Bojotijos kalno personifikacija. Dalyvavo dainavimo varžybose su gretimu Kitairono kalnu;
*Potamas, Mekedonijos upės personifikacija.

## Išnašos
Refrakcinis laikotarpis

**Refrakcinis laikotarpis** (arba ***refrakcinė stadija***;  – nejautrus) – lytinio abejingumo laikotarpis po sueities, kai yra įvykęs vyro orgazmas (ejakuliacija). Sudaro esminę atsipalaidavimo stadijos dalį.

## Fazės

Ką tik po ejakuliacijos vyras yra visiškai nejautrus lytiniams dirgikliams – tiek regimiesiems, tiek liečiamiesiems. Nervinis susijaudinimas nuslūgsta, todėl jokie erotinio stimuliavimo būdai – net ir tiesioginė ir stipri varpos stimuliacija (aistringos glamonės ar felacija) nebesukelia pakartotinės erekcijos. Vyras visiškai nereaguoja į lytinius dirgiklius.

Praėjus tam tikram laikui po orgazmo (laiko trukmė individuali) prasideda kita – ilgesnė refrakcinio laikotarpio fazė – sąlyginis lytinis nejautrumas. Jos metu vyrui yra vis dar gana sunku pačiam nusiteikti naujam suartėjimui, tačiau moters aktyvumas, intensyvios glamonės ir felacija gali sukelti vyrui erekciją.

## Trukmė

Refrakcinio laikotarpio ir jo fazių trukmė žymiai įvairuoja priklausomai nuo vyro amžiaus ir lytinės konstitucijos. Jeigu paauglystėje pakartotinė erekcija gali atsirasti jau po kelių minučių nuo ejakuliacijos, tai pagyvenusiems vyrams gali prireikti netgi kelių dienų. Kai kurie vyrai (daugiausia 30-35 metų) turi užslėptą refrakcinį laikotarpį, kuris jiems leidžia neištraukiant varpos iš makšties atlikti pakartotinę sueitį net ir prieš tai jau ejakuliavus. Tokiu atveju erekcija susilpnėja nežymiai ir neilgam, o atliekamos frikcijos ją palaiko ir stiprina. Tokia „dviguba“ sueitis gali trukti iki 10-20 minučių, kadangi pasiekus pirmąją ejakuliaciją lytinis jaudrumas šiek tiek sumažėja (mažėja nervinių centrų jaudrumas), todėl pakartotinės sueities metu ejakuliacija pasiekiama per ilgesnį laiką nei pirmoji.

## Moteris

Moteris refrakcinės stadijos nepatiria. Manoma, kad tai sąlygojo biologiniai veiksniai: vyrui refrakcija reikalinga tam, kad užtektų laiko pasigaminti naujai sėklai, kadangi pakartotinės sueities atveju, pirmoji ejakuliacija pasižymi geriausia („vaisingiausia“) sperma, tuo tarpu pakartotiniam orgazmui būdinga ne tokia koncentruota, mažiau subrendusi sėkla, nejudrūs spermatozoidai. Savo ruožtu moteriai refrakcinės stadijos nebuvimas užtikrina pakartotinės sueities galimybę, šitaip padidinant paties pastojimo tikimybę.
Genetiškai modifikuotas organizmas

: *Santrumpa *'GMO** nukreipia į šį straipsnį. Apie maistą skaitykite straipsnyje „[[Genetiškai modifikuotas maistas]]“''

**Genetiškai modifikuotas organizmas** (**GMO*') – organizmas, kurio [[genomas|genome]] atsirado naujų [[genas|genų]] (bent vienas), kurių nėra gamtinėse ar nuo seno auginamose kultūrinėse ([[domestikacija|domestikuotose]]) tos rūšies organizmų formose. Paprastai *genetiškai modifikuotais organizmais* vadina transgeninius organizmus – organizmus, į kuriuos [[transgenezė|perkelti]] kitos rūšies natūralūs ar modifikuoti genai. Dabar įsigalėjusi termino *genetiškai modifikuotas organizmas* vartosena yra ydinga, kadangi taip vartojant terminas neapima kitų [[genetinė modifikacija|genetinės modifikacijos]] atvejų – [[tarprūšinis kryžminimas|tarprūšinio kryžminimo]] ir [[dirbtinė mutagenezė|dirbtinės mutagenezės]]. Paprasti, ne tarprūšiniai [[kryžminimas|kryžminimai]] nėra genetinė modifikacija, nes atitinka paprastą genų rekombinaciją, būdingą [[lytinis dauginimasis|lytiniam dauginimuisi]].
 
== GMO santrumpa ==
GMO – termino *genetiškai modifikuoti organizmai'' sutrumpinimas. Šią sąvoką aprobavo Europos taryba. Dažnai santrumpa GMO naudojama kalbant tik apie genetiškai modifikuotas maistines kultūras ar iš jų pagamintus maisto produktus. Genetiškai modifikuotas reiškia pasikeitimą tarp genų, juos sujungiant nenatūraliu būdu. Esant natūraliam procesui, žiedadulkės iš vienos rūšies augalo perkeliamos i kitos, panašios rūšies su nauja genetine informacija. Taip atsinaujina genas. Bet jeigu genai perkeliami i kitą augalą dirbtinai, tai nėra natūralus procesas ir todėl vadinamas genetiškai modifikuotu. Ląstelių dalijimosi procesas taip pat vadinamas genetišku. Techniniai augalai mutuoja skirtingai, chemiškai, jie nėra vadinami genetiškai modifikuotais. Toks augalas turi vieną arba daugiau genų, sujungtų tarpusavyje ne klasikiniu, bet dirbtinu būdu. Netgi visiškai negiminingų rūšių genai tokiu būdu gali būti sujungiami su kita rūšimi. Tokiu būdu, išvedami nauji augalai, kurie atsparūs herbicidams, kenkėjams.

## Išnašos
Marijonas Petravičius

**Marijonas Petravičius** (g. 1979 m. spalio 24 d.) – buvęs Lietuvos krepšininkas.

2009 m. birželio 30 d. pasirašė dvejų metų sutartį Milano „Armani Jeans“ klubu.

2012 m. rugpjūčio pabaigoje paskelbė baigiantis profesionalo karjerą dėl sveikatos problemų.

## Pasiekimai
* 2004 m. FIBA-Europos taurės laimėtojas
* 2004 m. FIBA-Europos taurės finalo naudingiausias žaidėjas
* 2006 m. Latvijos čempionas
* 2006 m. Latvijos lygos finalo naudingiausias žaidėjas
* 2007 m. ULEB taurės vicečempionas
* 2007 m. BBL čempionas
* 2007 m. LKL vicečempionas
* 2007 m. spalio 25 d. pirmojo Eurolygos turo antrasis pagal naudingumą žaidėjas (38 naudingumo balai)
* 2007–2008 m. Eurolygos reguliariojo sezono taikliausias žaidėjas pagal visus metimus (72.63 %)
* 2009 m. ULEB taurės finalo naudingiausias žaidėjas
* 2009 m. ULEB taurės čempionas

## Šaltiniai
Bagdoniškės

**Bagdoniškėmis** vadinami kaimai:

* Kaišiadorių rajone;
* Prienų rajone;
* Vilniaus rajone:
** Lavoriškių seniūnijoje;
** Zujūnų seniūnijoje;
* Zarasų rajone.
Andrius Šležas

**Andrius Šležas** (g. 1975 m. vasario 4 d. Joniškyje) – buvęs lietuvių krepšininkas, treneris.

2009 m. liepos 28 d. pasirašė vienerių metų sutartį su Čekijos BK „Prostejov“ komanda. 2011 m. rugsėjo 8 d. pasirašė sutartį su Molėtų „Ežerūno-Kario“ komanda.

Andrius Šležas garsėjo kaip geras tritaškininkas: jis 4 kartus dalyvavo „LKL žvaigždžių dienos“ snaiperio konkurse, 3 kartus jame užėmė antrąją vietą, o 2009 m. konkurso pusfinalyje pasiekė rekordą (27 taškai).

2014 m. birželio pradžioje tapo Trakų „Trakų“ vyr. treneriu.

## Trenerio karjera

* 2014-2015 Trakų „Trakų“ vyr. treneris
* 2015- Lietuvos Rytas-2 (RKL) vyr. treneris (dabar **Vilniaus „Rytas-2“** )

## Pasiekimai

* 1998 m. LKF taurės laimėtojas
* 2000, 2002, 2006 metų LKL čempionas
* 2002 metų NEBL čempionas
* 2003, 2004, 2005, 2007, 2008 metų LKL vicečempionas
* 2003 metų Čempionų taurės Šiaurės konferencijos vicečempionas
* 2005 metų ULEB taurės laimėtojas
* 2005, 2008 metų BBL vicečempionas
* 2006, 2007 metų BBL čempionas
* 2006 metų LKL finalo serijos naudingiausias žaidėjas
* 2007 metų ULEB taurės vicečempionas
* 2007, 2008 metų LKF taurės vicečempionas
* 2013 metų RKL čempionas

## Šaltiniai
https://www.rytasvilnius.lt/lt/naujienos/rytas-2/n/antra-karta-laimejes-rytas-2-per-zingsni-nuo-ketvirtfinalio-1700/ 2023-03-21
Banginė funkcija

**Banginė funkcija** – pagrindinis dydis visiškai aprašantis dalelės judėjimą kvantinėje mechanikoje. Tai yra koordinačių ir laiko funkcija, dažniausiai žymima graikiška raide **psi** – \psi(\vec{r}, t).

Iš esmės tai yra tokių klasikinių dydžių, kaip padėtis ir greitis analogas kvantiniame pasaulyje. Klasikinėje mechanikoje iš antrojo Niutono dėsnio randame kūno trajektoriją, iš kurios galime rasti visus kūną aprašančius dydžius, pvz., greitį, energiją, judesio kiekį ir t. t. Kvantinėje mechanikoje spręsdami Šredingerio lygtį randame dalelės banginę funkciją, o žinodami ją galime rasti visus kitus dalelę aprašančius dydžius, t. y. banginė funkcija suteikia visą informaciją apie nagrinėjamą dalelę.

## Apibrėžimas

Banginė funkcija – tai kompleksinė koordinačių ir laiko funkcija, kurios modulio kvadratas yra dalelės radimo kažkokioje vietoje kažkokiu laiko momentu tikimybės tankis. T. y. suintegravę banginės funkcijos modulio kvadratą kažkokioje erdvės dalyje, rasime tikimybę rasti ten dalelę:

:  \mathbf{P}_{ab} = \int_{a}^{b} |\psi(x)|^2\, dx .

Kadangi dalelę rasti visoje erdvėje tikimybė yra 1, banginė funkcija turi būti normuota:

:  \int_{-\infty}^{\infty} |\psi(x)|^2\, dx = 1 \quad .

Modernioje kvantinės mechanikos teorijoje bangine funkcija laikomas vektorius kompleksinėje Hilberto erdvėje. Ji taip pat nebūtinai yra koordinatės funkcija, t. y. ji gali aprašyti ne būtinai erdvinį dalelės pasiskirstymą, o, pvz., greičio. Tokiu atveju:
 
:  \mathbf{P}_{ab} = \int_{a}^{b} |\psi(v)|^2\, dv 

reikštų tikimybę, kad dalelė turės greitį iš intervalo [a; b].

## Interpretacija

Aprašant dalelę kvantiniame pasaulyje negalime naudotis tokias dydžiais, kaip padėtis ar greitis, mat jų iš principo neįmanoma tiksliai išmatuoti – jie neturi apibrėžtų verčių, kiekvienas matavimas juos pakeičia.

Kopenhagos kvantinės mechanikos interpretacija sako, kad dalelė apskritai neturi padėties, tol, kol nepabandysime jos išmatuoti, t. y. matavimas kvantinėje mechanikoje yra esminis procesas. Kai atliksime matavimą, dalelė „apsispręs“, kur jai būti ir su tam tikra tikimybe užregistruosime ją kažkurioje erdvės dalyje. Šią tikimybę ir aprašo banginės funkcijos modulio kvadratas. Kiekvieno matavimo metu gausime vis kitą padėtį, net jei dalelė neveikiama absoliučiai jokių jėgų. Taip atlikdami daug matavimų rasime vidutinę padėtį, t. y. dydį, kurį mes suvokiame kaip dalelės padėtį klasikinėje mechanikoje. Visa tai galioja ir kitiems klasikiniams dydžiams, tokiems kaip greitis, judesio kiekis ir t. t.

Verčių, kurias galime gauti matavimų metu, spektras priklauso nuo nagrinėjamos sistemos. Kai kurie dydžiai gali turėti diskretinį spektrą arba net konkrečias vertes. Pvz., elektronas vandenilio atome gali įgauti tik tam tikras energijos ir judesio kiekio momento absoliutines vertes, kurios nurodomos kvantiniais skaičiais n ir l, bet turi tolydinius greičių bei padėčių spektrus – t. y. iš principo negalime nurodyti jo padėties, o tik sritį, kur jį rasti tikimybė yra didžiausia. Ši sritis vadinama elektrono orbitale.

## Taip pat skaitykite

* Šredingerio lygtis
* Vandeniliškasis atomas
Tmolas

Graikų mitologijoje **Tmolas** – vienas iš urėjų, Lidijos kalnas (Anatolijoje) ir dievas. Jis teisėjavo muzikinėse varžybose tarp Apolono ir Pano. Nimfos Pluto vyras, Tantalo patėvis.

Tmolo buvimo vietą ir varžybas tarp dievų mini Ovidijus „Metamorfozėse“ XI.168.

Gali būti du skirtingi personažai, kadangi graikų mituose minimas kitas Tmolas mitinis Lidijos karalius, Omfalės vyras.

## Išnašos
Bėčiai

:: *Apie kaimą Ukmergės rajone žr. [[Bečiai]]*.

**Bėčiai** – kaimas Švenčionių rajono savivaldybės pietvakariuose, 4 km į pietryčius nuo Pabradės, prie vietinio keliuko Maleikėnai–Zatiškės. Sodybų liekanos.

## Istorija
Tarpukariu dvaro žemės priklausė Lenkijai, Vilniaus vaivadijai, Švenčionių apskričiai.

## Gyventojai

## Šaltiniai
Bokštas

**Bokštas** gali reikšti:

* bokštas (statinys) – aukštas vertikalus statinys ar kito statinio dalis;
* bokštas (šachmatai) – šachmatų žaidimo figūra;
* Bokštas (Širvintos) – kaimas Širvintų rajone;
* Bokštas (Vija) – gyvenvietė Baltarusijoje.
Sergejus Žoltokas

**Sergejus Žoltokas** (1972 m. gruodžio 2 d., Rygoje – 2004 m. lapkričio 3 d., Minske) – Latvijos ledo ritulio puolėjas.

Jis 10 sezonų žaidė NHL klubuose Nešvilio „Predators“, Minesotos „Wild“, Edmontono „Oilers“, Bostono „Bruins“, Otavos „Senators“ ir Monrealio „Canadiens“. Minesotos „Wild“ sudėtyje 2003 m. sausį jis buvo komandos kapitonas. Latvijos rinktinės sudėtyje jis dalyvavo 6 Pasaulio čempionatuose, Rusijos rinktinės sudėtyje jis dalyvavo 1992 m. Pasaulio jaunių čempionate, o SSRS rinktinės sudėtyje dalyvavo 1991 m. Pasaulio jaunių čempionate ir 1990 m. Europos jaunių čempionate. Sergejus Žoltokas mirė 2004 m. lapkričio 3 d., Minske, kai Baltarusijos ledo ritulio lygoje tarpusavyje susitiko Žoltoko atstovauta HK Riga 2000 ir Minsko „Dinamo“ – Žoltokas likus 5 minutėms iki rungtynių pabaigos nuėjo į rūbinę, nes jam pasidarė bloga, pakeliui jį ištiko infarktas, vietiniai medikai stengėsi išgelbėti jo gyvybę, bet tai nepavyko. 2005 m. Rygos 55-oji vidurinė mokykla buvo pervadinta Sergejaus Žoltoko vardu.
ClamAV

**Clam AntiVirus** (**ClamAV**) – plačiai naudojama nemokama antivirusinė programa, veikianti keliose operacinėse sistemose, įskaitant Unix pagrindu pagrįstas operacines sistemas, Microsoft Windows ir Apple Mac OS X. Šis įrankis dažniausiai naudojamas pašto serveriuose kaip elektroninio pašto virusų skeneris.

ClamAV yra atviro kodo programinė įranga išleista su GPL licencija. ClamAV ir jo atnaujinimai yra prieinami nemokamai.

ClamAV yra nustatytas automatiškai atnaujinti savo virusų sąrašo sprendimus per Internetą.
Programą galima valdyti iš komandinės eilutės, ji gali analizuoti suspaustas rinkmenas (pvz., *.rar), atpažįsta virš 80 000 virusų, kirminų ir trojanų.

## Mac OS X
Nuo Server Mac OS 10.4 operacinės sistemos išleidimo Apple operacinėje sistemoje įdiegtas ClamAV, kuris atlieka virusų skenavimą, susijusį su elektroninio pašto paslaugomis. Be to, kompiliaciniai asistentai kaip Fink ir MacPorts turėjo galimybę instaliuoti ClamAV. *Counteragent* programinė įranga iš *Jett Fuel Productions* turi EIMS pagrįstą elektroninio pašto paslaugą naudojant ClamAV virusų skanavimą.

## Microsoft Windows
ClamWin suteikia grafinę vartotojo sąsają ClamAV naudotojams Microsoft Windows sistemoje, įskaitant skanavimo laiko suplanavimą, Explorer programoje kontekstinio meniu integraciją, bei įskiepius į Microsoft Outlook ir Firefox.

## Nuorodos
* Officialus puslapis
* visi ClamAV portai 
* Pokalbis su ClamAV projekto pradininku Tomasz Kojm 
* ClamAV internete
Viačeslavas Fandulis

**Viačeslavas Fandulis** (g. 1969 m. kovo 17 d., Sankt Peterburge) – rusų kilmės Latvijos ledo ritulio puolėjas.

2006 m. jis žaidė Latvijos ledo ritulio lygos klube ASK/Ogre. Latvijos rinktinės sudėtyje jis dalyvavo 8 pasaulio čempionatuose ir 1 olimpinėse žaidynėse.

### Titulai
* Pasaulio čempionato B divizijoje daugiausia rezultatyvių perdavimų – 1995
Velankanio Marijos bazilika

**Velankanio Šv. Marijos Gerosios Sveikatos bazilika** – Indijos Tamil Nadu valstijos Velankanio miesto bazilika, pastatyta Marijos garbei. Šią Indijos baziliką pastatė atvykę Portugalijos jūreiviai katalikai, taip norėję įsiamžinti Indijoje. Rugsėjo 8 dieną vyksta Marijos atlaidai, į kuriuos susirenka net apie 2 milijonus Indijos katalikų.

## Nuorodos

* Velankanio Marijos bazilika – Oficiali svetainė
* Velankanio Marijos bazilika TV  – Tiesioginis transliavimas
Bloomfield

**Blumfildas** gali reikšti:
* Maurice Bloomfield (1855–1928), JAV filologas ir vedų tyrinėtojas;
* Bloomfield stadionas Izraelyje, Tel Avive.
Levi

**Levi** − pavardė.

Pavardę turi šie garsesni asmenys:

* Claude Levi-Strauss (g. 1908) – prancūzų antropologas, labiausiai žinomas kaip struktūralizmo teorijos (arba kitaip *struktūrinės antropologijos*), padedančios suprasti visuomenę ir kultūrą, plėtotojas. Laikomas vienu svarbiausių XX amžiaus intelektualų;
* Sylvain Levi (1863-1935) – prancūzų indologas ir budologas;
Renaras Kauperis

**Renaras Kauperis** (latv. *Renārs Kaupers*, g. 1974 m. rugsėjo 1 d., Jelgavoje) – grupės Brainstorm (latviškai – "Prāta Vētra") lyderis ir vokalistas. Sceninis vardas – Reynard Cowper.

R. Kauperis jau nuo 1990 m. yra vienas populiariausių ir žinomiausių Latvijos dainininkų. Kartu su grupe yra gavęs 21 Latvijos Muzikos įrašų metų apdovanojimą, 2000 m. iškovojo 3-ią vietą Eurovizijos dainų konkurse, nugalėjo 1996 m. konkurse *Liepājas Dzintars*.

2006 m. kartu su *Brainstorm* gavo Europos MTV geriausios Baltijos šalių muzikos grupės apdovanojimą, taip pat yra gavęs daug kitų apdovanojimų.

2003 m. vedė Eurovizijos konkursą (kartu su Marija Naumova) ir Eurovizijos konkurso 50 metų jubiliejaus koncertą (kartu su Katrina Leskaniča).

Vaidino Janio Streičio kino filme *Senojo valsčiaus namo misterija* (*Vecās pagastmājas mistērija*).
Paul Deussen

**Paulas Doisenas** (; 1845 m. sausio 7 d. – 1919 m. liepos 6 d.) – vokiečių filosofas ir indologas, Sanskrito specialistas. Domėjosi Vedanta, ypač Upanišadomis.

Jam stiprią įtaką padarė Arthuras Schopenhaueris. Buvo ilgametis Friedricho Nietzsche’s draugas. Artimai bendravo ir su Swami Vivekananda, XIX amžiaus Vedantos filosofu.

## Bibliografija
* Vedanta und Platonismus im Lichte der Kantischen Philosophie
* Die Philosophie des Mittelalters
* Die neuere Philosophie von Descartes bis Schopenhauer
* Die Philosophie der Griechen
* Allgemeine Geschichte der Philosophie unter besonderer Berücksichtigung der Religionen
* Die Elemente der Metaphysik. Nebst einer Vorbetrachtung über das Wesen des Idealismus.
* Das System des Vedanta. Nach den Brahma-Sutra’s des Badarayana und dem Commentare des Cankara über dieselben als ein Compendium der Dogmatik des Brahmanismus vom Standpunkte des Cankara aus. (1883)
* Die Sutra’s des Vedanta oder die Cariraka-Mimansa des Badarayana nebst einem vollständigen Kommentare des Cankara. Aus dem Sanskrit übersetzt. (1887)
* Erinnerungen an Friedrich Nietzsche (1901)
* Erinnerungen an Indien (1904)
* Die Philosophie der Bibel (1913)
Moriz Winternitz

**Moricas Vinternicas** (; 1863 m. gruodžio 23 d. – 1937 m. sausio 9 d.) – austrų indologas.

## Biografija

Gimė Horne, Austrijoje. 1880–1886 studijavo Vienoje, kur gavo filosofijos daktaro laipsnį. Vėliau nuvyko į Oksfordą, kur padėjo Maksui Miuleriui išleisti Rigvedos vertimą į anglų kalbą. 1899 išvyko į Prahą kaip indologijos ir etnologijos docentas, kur po kelerių metų tapo profesoriumi.

Svarbiausiais jo veikalas – *Geschichte der indischer Literatur* (*Indijos literatūros istorija*).
Stein

**Stein** − pavardė.

Pavardę turi šie garsesni asmenys:
* Heinrich Friedrich Karl vom und zum Stein (1757–1831) –  vokiečių politikas;
* Lorenz von Stein (1815–1890) –  vokiečių teisininkas;
* Marc Aurel Stein (1862–1943) – vengrų archeologas ir orientalistas.
Liežuvė

**Liežuvė** (*Odontoglossum*) – gegužraibinių (*Ochidaceae*) šeimos augalų gentis, kuriai priklauso epifitinės ir rečiau ant žemės augančios orchidėjos. Pavadinimas iš graikų k. žodžių: *odon* – dantis ir* glossa* – liežuvis; ant lūpos pagrindo yra 2 danties pavidalo išaugos. Gentį pirmą kartą taip pavadino 1816 m. Karlas Kuntas (Karl Sigismund Kunth). Aukštikalnėse augančių augalų žiedynas su maždaug 150 žiedų, o žemumose – apie 20. Žiedai balti, raudoni, purpuriniai, rudi, geltoni ir kt. 

## Rūšys
Šeimoje yra apie 330 rūšių:
*Margoji liežuvė (*Odontoglossum cirrhosum*)
*Garbanotoji liežuvė (*Odontoglossum crispum*)
ir kt.

## Nuorodos
*''Odontoglossum''
Patrick Ewing

**Patrick Aloysius Ewing** (g. 1962 m. rugpjūčio 5) – buvęs NBA krepšininkas.

Puikiu žaidimu garsėjo žaisdamas už Džordžtauno universitetą, kurį jis lankė iki 1985 m. 1984 m. laimėjo NCAA čempionatą, tais pačiais metais Los Andželo olimpiadoje laimėjo auksą su JAV krepšinio rinktine.

1992 m. jis buvo Svajonių komandos, kuri laimėjo 1992 m. olimpinių žaidynių auksą Barselonoje, narys.

1996 m. Ewing buvo įtrauktas NBA 50-mečio Visų laikų komandą. Ewing marškinėliai su 33 numeriu yra įamžinti Niujorko „Knicks“.

Dešimt metų iš eilės dalyvavo NBA Visų žvaigždžių rungtynėse (1988–1997 m.).

### NBA statistika
1999 m. Ewing tapo dešimtu žaidėju NBA istorijoje, kuris įmetė 22 000 taškų ir atkovojo 10 000 kamuolių.

Ewing per 1183 rungtynes pelnė 24 815 taškų, vidut. 21 tšk, atkovojo 9,8 ir blokavo 2,45 kamuolius.

## Apdovanojimai
* 1984, 1992 metų Olimpinis čempionas
* 1993 metais išrinktas NBA naudingiausiu žaidėju
* 11 kartų dalyvavo NBA Visų žvaigždžių rungtynėse

## Nuorodos
* NBA.com profilis
* NBA biografija
Nevermind

**Nevermind** (angl. *„Nesvarbu“*) – antrasis grupės „Nirvana“ albumas, sulaukęs didelės sėkmės visame pasaulyje. Išleistas 1991 metų rugsėjo 24 dieną.

Vos išleistas albumas sulaukė daug didesnės sėkmės negu planavo Nirvana nariai ir prodiuseriai. Įtakingas žurnalas *[[Rolling Stone]]* albumą įvardijo kaip vieną iš geriausių muzikos istorijoje. O šio albumo dainos „Smells like teen spirit“ vaizdo klipą pripažino geriausiu visos roko muzikos video klipu . Albumas labai padidino grunge muzikos populiarumą ir padėjo išgarsėti kitoms šio žanro grupėms, tokioms kaip Pearl Jam ar Alice In Chains. 

## Dainos
# „Smells Like Teen Spirit“ – 5:01
# „In Bloom“ – 4:14
# „Come As You Are“ – 3:38
# „Breed“ – 3:03
# „Lithium“ – 4:16
# „Polly“ – 2:57
# „Territorial Pissings“ – 2:22
# „Drain You“ – 3:43
# „Lounge Act“ – 2:36
# „Stay Away“ – 3:32
# „On a Plain“ – 3:16
# „Something In The Way“ – 3:50
# „Endless nameless“ – 6:45   / šita daina yra tarsi paslėpta, „Something In The Way“ 20:34 (daina trunka 3:50, tačiau paskui seka tyla).
Marc Aurel Stein

**Markas Aurelijus Steinas** (; 1862 m. lapkričio 26 d. – 1943 m. spalio 26 d.) – vengrų (vėliau Jungtinės Karalystės pilietis) archeologas ir orientalistas.

Per savo gyvenimą atliko tris pavykusias ekspedicijas į Centrinę Aziją. Vienas reikšmingiausių jo atradimų buvo *Tūkstančio Budų olos* su 40 tūkst. budistinių tekstų ritinių Dunhuange. Šiais ir kitur rastais tekstais Steinas labai praplėtė budistinių šaltinių fondą Vakaruose bei davė daug svarbios medžiagos lingvistiniams tyrimams. Savo ekspedicijų metu jis taip pat nustatė daug archeologinių radimviečių Irane, Baločistane.

## Bibliografija
* Stein, Aurel M. (1900). *Kalhaṇa's Rājataraṅgiṇī – A Chronicle of the Kings of Kaśmīr*, 2 vols. London, A. Constable & Co. Ltd. Reprint, Delhi, Motilal Banarsidass, 1979.
* Stein, Aurel M. 1907. *Ancient Khotan: Detailed report of archaeological explorations in Chinese Turkestan*, 2 vols. Clarendon Press. Oxford. http://dsr.nii.ac.jp/toyobunko/index.html.en 
* Stein, Aurel M. 1912. *Ruins of Desert Cathay: Personal narrative of explorations in Central Asia and westernmost China*, 2 vols. Reprint: Delhi. Low Price Publications. 1990.
* Stein, Aurel M. 1921a. *Serindia: Detailed report of explorations in Central Asia and westernmost China*, 5 vols. London & Oxford. Clarendon Press. Reprint: Delhi. Motilal Banarsidass. 1980. http://dsr.nii.ac.jp/toyobunko/index.html.en 
* Stein Aurel M. 1921b „A Chinese expedition across the Pamirs and Hindukush, A.D. 747.“ *Indian Antiquary* 1923. From: www. pears2.lib. ohio – state. edu/FULLTEXT/TR-ENG/aurel. htm. Last modified 24 June, 1997. Accessed 13 January, 1999.
* Stein Aurel M. 1928. *Innermost Asia: Detailed report of explorations in Central Asia, Kan - su and Eastern Iran*, 5 vols. Clarendon Press. Reprint: New Delhi. Cosmo Publications. 1981.
* Stein Aurel M. 1929. *On Alexander's Track to the Indus: Personal Narrative of Explorations on the North - west Frontier of India*. London. Reprint: New York, Benjamin Blom, 1972.
* Stein Aurel M. 1932 *On Ancient Central Asian Tracks: Brief Narrative of Three Expeditions in Innermost Asia and Northwestern China*. Reprinted with Introduction by Jeannette Mirsky. Book Faith India, Delhi. 1999.
* Stein Aurel M. 1944. „Archaeological Notes from the Hindukush Region“. ''J.R.A.S.'', pp. 1-24 + fold – out.
Oncidija

**Oncidija** (arba ***jaguarūnė***, ) – gegužraibinių (*Ochidaceae*) šeimos augalų gentis, kuriai priklauso epifitinės ir kelios dirvožemyje augančios orchidėjos. Gentį pirmą kartą 1800 m. aprašė Olof Swartz. Pavadinimas iš graikų k. žodžio* onkos* – auglys; ant lūpos yra sukietėjimas.

Plačiai paplitusios nuo Šiaurės Meksikos, Karibų iki Pietų Amerikos.

## Rūšys
Gentyje yra apie 330 rūšių:
* Aukštoji oncidija (*Oncidium altissimum*)
* Stambioji oncidija (*Oncidium baueri*)
* Geltonoji oncidija (*Oncidium blanchetii*)
* Smulkioji oncidija (*Oncidium cheirephorum*)
* Vienspalvė oncidija (*Oncidium concolor*)
* Raukšlėtoji oncidija (*Oncidium crispum*)
* Standžialapė oncidija (*Oncidium edwallii*)
* Brazilinė oncidija (*Oncidium marshallianum*)
* Dailioji oncidija (*Oncidium ornithorhynchum*)
* Tamsioji oncidija (*Oncidium powellii*)
* Miltuotoji oncidija (*Oncidium pulvinatum*)
* Margoji oncidija (*Oncidium sphacelatum*)
* Puošnioji oncidija (*Oncidium splendidum*)
* Gyslotoji oncidija (*Oncidium varicosum*)
ir kt.

## Nuorodos
* ''Oncidium'' Series
* ''Oncidium''
* Oncidium page


Image:Oncidium-brunleesianum.jpg|*[[Oncidium brunleesianum]]*
Image:Oncidium cebolleta.jpg|*[[Oncidium cebolleta]]*
Image:Oncidium croesus.jpg|*[[Oncidium croesus]]*
Image:Oncidium sphegiferum.jpg|*[[Oncidium divaricatum]]*
Image:Oncidium flexuosum.jpg|*[[Oncidium flexuosum]]*
Image:Oncidium forbesii.jpg|*[[Oncidium forbesii]]*
Image:Oncidium graminifolium.jpg|*[[Oncidium graminifolium]]*
Image:Oncidium harrisonianum.jpg|*[[Oncidium harrisonianum]]*
Image:Oncidium obryzatum.jpg|*[[Oncidium klotzschianum]]*
Image:Oncidium macronix.jpg|*[[Oncidium longicornu]]*
Image:Oncidium longipes.jpg|*[[Oncidium longipes]]*
Image:Oncidium luridum.jpg|*[[Oncidium luridum]]*
Image:Oncidium nubigenum Orchi 01.jpg|*[[Oncidium nubigenum]]* 
Image:Oncidium ornithorhyncum.jpg|Dailioji oncidija (*Oncidium ornithorhynchum*)
Image:Oncidium papilio 01.jpg|*[[Oncidium papilio]]* 
Image:Oncidium phalaenopsis Orchi 01.jpg|*[[Oncidium phalaenopsis]]* 
Image:Oncidium sphacelatum.jpg|Margoji oncidija (*Oncidium sphacelatum*) 
Image:Oncidium splendidum0.jpg|Puošnioji oncidija (*Oncidium splendidum*)
Organinė chemija

**Organinė chemija** - chemijos mokslo šaka, nagrinėjanti organinių junginių (turinčių anglies atomus) struktūrą, savybes ir reakcijas. Nagrinėjant anglies junginių struktūrą yra nustatoma jų cheminė sudėtis ir cheminė formulė. Tiriant fizikines ir chemines savybes įvertinamas organinių junginių cheminis reaktyvumas. Organinių reakcijų tyrimų metu yra atliekama natūralių produktų, vaistų ir polimerų cheminė sintezė.

Organinė chemija nagrinėja ne tik angliavandenilius ar junginius sudarytus iš anglies, bet ir kitus elementus, ypač deguonį, azotą, sierą, fosforą ir halogenus.

Organinių junginių milžinišką įvairovę lemia anglies atomų savybė jungtis tarpusavyje į beveik neriboto dydžio grandines ir ciklines struktūras, kuriose kiekvienas anglies atomas sudaro keturis ryšius su kitais atomais.

## Istorija
Iš pat pradžių plačiai moksle pripažinta vitalistinė teorija žlugdė organinės chemijos raidą. Bandymai su organinėmis medžiagomis, gaunamomis iš gamtos, buvo neatliekami ir į tokius bandymus buvo žvelgiama kaip į beprasmius ir beviltiškus.

1816 m. Michel Chevreuil atlikinėjo praktiškai svarbius bandymus su nuo senovės žinoma „muilinimo reakcija“:
* Riebalai + 3NaOH → 3Muilas + Glicerolis
Jis toliau veikdamas muilą rūgštimi išskyrė riebalų rūgštis ir pastebėjo, kad jos reguoja su gliceroliu ir taip vėl gaunami riebalai. Tai buvo stiprus, bet nepakankamas smūgis vitalistinei teorijai.

1828 m. Friedrich Wöhler atliko reakciją:
* 2KOCN + (NH4)2SO4 → 2NH4CNO + K2SO4
Jis tikėjosi su tokia mainų reakcija gauti amonio cianatą, bet netikėtai pastebėjo toliau vykstančią reakciją ir taip gavo karbamidą, kuris sutinkamas žinduolių šlapime:
* NH4CNO → (NH2)2CO

Šie du darbai paskatino ekspermentuoti toliau ir netrukus atsirado organinė chemija, kaip atskira chemijos šaka.

## Organinės chemijos svarba
Tik organinės chemijos pažangos dėka galima pagaminti tokias medžiagas, kurios šiandien plačiai naudojamos. Tai dažai, plastikai (plastikus plačiau nagrinėja polimerų chemija), kai kurie maisto produktai, sprogmenys, vaistai, kuras ir kita.

## Šaltiniai
Eurovizijos dainų konkursas 1983

**1983 m. Eurovizijos dainų konkursas** – dvidešimt aštuntasis Eurovizijos dainų konkursas, vykęs 1983 m. balandžio 23 d. Vokietijoje, Miunchene. Konkurso nugalėtoja tapo Liuksemburgo atstovė Corinne Hermès su daina „Si la vie est cadeau“.

## Rezultatai

## Balsavimų lentelė

### 12 taškų
Po 12 taškų surinkusios šalys

## Nuorodos
* Oficiali Eurovizijos svetainė
Vitalistinė teorija

**Vitalistinė teorija** – chemijos teorija teigianti, kad gyvuose organizmuose esantys junginiai pagaminami naudojantis „gyvybės jėga“ ir todėl tokių pat junginių neįmanoma susintetinti laboratorijoje.

Dabar ši mokslo teorija visiškai paneigta, daug gyvoje gamtoje sutinkamų junginių susintetinta dirbtinai, net tokie sudėtingi kaip vitaminas B12. Friedrich Wöhler 1828 metais atsitiktinai atlikta reakcija laikoma pagrindiniu šios teorijos paneigimu ir organinės chemijos pradžia.
Organinis junginys

**Organinis junginys** – junginys priklausantis didelei cheminių junginių grupei. Esminis organinio junginio bruožas – anglies ir vandenilio atomai molekulėje, dažnai ir kartu su kitais atomais (deguonimi, azotu, siera, fosforu, halogenais). Riba tarp organinių ir neorganinių junginių nėra labai tiksli.
Kitaip **organiniai junginiai** – junginiai, kuriuos nagrinėja organinė chemija.

Didelę organinių junginių įvairovę nulemia anglies atomų savybė jungtis į grandines ir žiedus.

Organiniai junginiai toliau skirstomi pagal funkcines grupes į:


Daug organinių junginių svarbūs biochemijoje:
* Antigenai
* Baltymai, aminorūgštys
* Fermentai
* Hormonai
* Polisacharidai, karbohidratai ir cukrūs
* Riebalai ir riebalų rūgštys
* Vitaminai

Dalis sudėtingesnių junginių turi daug funkcinių grupių ir juos taip skirstyti sudėtinga. Junginys gali būti kartu ir aromatinis, ir aminas, ir esteris, ir t. t.

## Nomenklatūra
Dėl junginių gausos juos pavadinti ir tuos pavadinimus įsiminti yra neįmanoma. Paprastumo dėlei priimta IUPAC nomenklatūra, leidžianti pavadinimus nesunkiai sudaryti remiantis junginio struktūra. Tai tik dalinis sprendimas, kadangi pagal dabartinę IUPAC nomenklatūrą sudėtingesnių junginių pavadinimai tampa labai gremėzdiški, kartais net sunkiai telpa į kelias eilutes, todėl toks sprendimas taip pat nėra idealus. Greta nomenklatūrinių pavadinimų visi plačiau naudojami junginiai turi ir įprastus, tradicinius.
Neorganinis junginys

**Neorganinis junginys** – junginys kuris nėra organinis junginys, tokius junginius nagrinėja neorganinė chemija.

## Anglies junginiai neorganinėje chemijoje
Nors bendrai anglies junginius nargrinėja organinė chemija, bet šie junginiai tradiciškai laikomi neorganiniais ir priskiriami neorganinei chemijai:
* anglies dioksidas
* anglies monoksidas
* angliarūgštė ir jos druskos (karbonatai)

## Neorganinių junginių skirstymas
Neorganinai junginiai skirstomi į tokias grupes:
* oksidai
* hidroksidai
* rūgštys
* druskos
* hidridai
* karbidai
* peroksidai

## Nuorodos

* Neorganinių junginių klasifikacija
Neorganinė chemija

**Neorganinė chemija** – chemijos mokslo šaka, nagrinėjanti neorganinių junginių sintezę ir elgseną. Ši chemijos šaka padengia visus cheminius junginius, išskyrus organinius junginius (sudarytus iš anglies, dažniausiai turinčių C-H ryšius), kuriuos tiria organinė chemija. 

Tarp organinės ir neorganinės chemijos nėra griežtos ribos ir jos dažnai persidengia, pvz., organometaliniai junginiai dažniausiai turi metalą arba metaloidą, tiesiogiai sujungtą su anglimi.

Daugelis neorganinių junginių gamtoje aptinkami kaip mineralai. Pavyzdžiui, dirvožemyje gali būti geležies sulfido pirito arba kalcio sulfato gipso pavidalu. Gyvuose organizmuose neorganiniai junginiai veikia kaip elektrolitai, pvz., natrio chloridas arba dalyvauja tarpmolekuliniame energijos perdavime (ATP).

Chemijos pramonėje iš neorganinių junginių gaminami katalizatoriai, pigmentai, paviršinio aktyvumo medžiagos, vaistai ir kuras.

Nors organinė chemija dažnai vadinama „anglies chemija“, kai kurie anglies junginiai nėra organiniai: grafitas, deimantas ir fulerenas, taip pat karbonatai, karbidai ir cianidai.

Neorganinė chemija turi glaudų ryšį arba persidengia su kitomis chemijos šakomis – mineralogija, geochemija, analitinė chemija ir fizikinė chemija.

## Istorija

Daugelis neorganinių medžiagų jau buvo žinomos senovėje – iš rūdų buvo išgaunami metalai (auksas, sidabras, varis, alavas, geležis, švinas ir gyvsidabris). Įvairios druskos, pvz., valgomoji druska, naudotos maisto ruošimui, o soda – muilo gamybai. Senovės Egipte buvo gaminamas stiklas, o VII a. Kinijoje – porcelianas.

Alchemijos laikotarpiu buvo žinoma, kaip išgauti sieros, vandenilio chlorido, azoto rūgštį ir *aqua regia* (karališkasis vanduo – vandenilio chlorido ir azoto rūgšties mišinys, naudotas auksui tirpdyti). Vėliau, XVI a. viduryje, rūgščių gamybos procesus ženkliai patobulino Johann Rudolph Glauber.

Robertas Boilis, savo pagrindiniame veikale *The Sceptical Chemist*, atsisakė Aristotelio alchemijos teorijų ir rėmėsi eksperimentiniais tyrimais bei išvadomis.

Džozefas Pristlis, tyrinėdamas oro sudėtį, atrado medžiagą dalyvaujančią kvėpavimo procesuose ir metalų oksidacijoje. Antuanas Lavuazjė, remdamasis Pristlio atradimu, pirmasis priėjo išvados, kad ši naujai atrasta medžiaga (deguonis) – cheminis elementas.

XIX a. kūrėsi klasikinė chemija, kurios didžiausią dalį sudarė neorganinė chemija.

## Šaltiniai
Organometaliniai junginiai

**Organometaliniai junginiai** – junginiai, kuriuose metalas arba boras, silicis, arsenas, selenas yra susijungęs su organine grupe.

Pavyzdžiai:
* MeMgI
*Et2Mg – dietilmagnis
*BuLi – butillitis
*Et3Mg – trietilboranas

Kartais išskiriama atskira chemijos šaka, **Organometalinė chemija**, kuri nagrinėja tokius junginius.

## Grinjaro reagentai

Jie pavadinti mokslininko Victor Grignard, kuris atrado tokius junginius, garbei. Šie junginiai svarbūs atliekant organinių junginių sintezę. Grinjaro reagentų bendra formulė:
RMgX, kur X – halogenas, o R – organinė dalis.

## Organiniai ličio junginiai
Jų bendra formulė – RLi. Tai dar viena atliekant organinių junginių sintezę svarbių reagentų grupė. Jie susidaro halogenintiems junginiams reaguojant su ličiu.
HA

**HA** gali reikšti:
* rūgštis – bet koks cheminis junginys, kurį ištirpinus vandenyje tirpalo pH tampa mažesnis už 7.

**hA** gali reikšti:
* aektoamperas – SI sistemos elektros srovės stiprio matavimo vienetas, = 10² A.

**Ha** gali reikšti:
* Ha Lela – buvusi Lietuvos pagoniškojo metalo grupė iš Utenos;
* Altun Ha – senovinis majų miestas dabartiniame Belize, Belizo apygardoje;
* a-Ha – Grammy apdovanojimu apdovanota muzikos grupė iš Norvegijos.

**ha** gali reikšti:
* ha (programa) – atvirojo kodo programa, failų archyvatorius;
* hektaras – ploto vienetas, lygus 100 arų, arba 10 000 m², arba 0,01 km²;
* hausų kalba – kodas pagal ISO 639-1 standartą;
* hausų Vikipedija (:ha:);
* ha (etninė grupė) – etninė bantų grupė vakarų Tanzanijoje;
* lietuvių kalboje raidės H arba h pavadinimas yra ha.
Orgazminė platforma

**Orgazminė platforma** – makšties apatinio trečdalio susiaurėjimas dėl stiprios lytinės stimuliacijos. Vyksta sueities metu, ima formuotis aukštumos fazėje, kai į makšties sieneles priplūsta daug veninio kraujo. Makšties prieangis gali susiaurėti iki 50 proc. pradinio pločio.

Dėl orgazminės platformos erotinis stimuliavimas dar labiau sustiprėja – tiek moteriai, tiek ir vyrui (nepriklausomai nuo varpos dydžio). Moteriai stipriau stimuliuojamos lytinės lūpos, vyrui – varpos kūnas. Orgazmo metu ši platforma susitraukia 3-5 kartus (kartais iki 10-15 kartų), maždaug 0,8 sek. intervalais. Moteriai orgazmo pojūtis ir malonumas tiesiogiai priklauso nuo šių susitraukimų stiprumo ir skaičiaus. Atsipalaidavimo fazėje orgazminė platforma greitai išnyksta ir per 10-15 minučių makštis tampa įprasto dydžio.

## Biologinė reikšmė

Manoma, kad orgazminė platforma susidaro dėl to, kad ji tarsi užspausdama makšties prieangį, po vyro ejakuliacijos neleidžia ištekėti sėklai – taip yra padidinama tikimybė moteriai pastoti. Net ir tuo atveju, jei pati moteris nepasiekė orgazmo, platforma išsilaiko iki 30-40 minučių. Taigi, orgazminė platforma sudaro sąlygas ne tik sėklos išlaikymui, bet ir sąlygoja maksimalią varpos stimuliaciją sueities metu, atitinkamai spartindama vyro ejakuliaciją, t. y. sėklos patekimą į makštį.

## Platformos susidarymo ypatumai

Orgazminė platforma priklauso nuo moters amžiaus, fiziologijos ir lyties organų sandaros bei būklės. Su amžiumi makšties sienelės prisipildo krauju vis mažiau, todėl ir platforma tampa silpniau išreikšta. Nėštumo metu – atvirkščiai: orgazminė platforma yra stipresnė, intensyvesnė ir ilgiau trunkanti. Po gimdymo platforma ne tokia žymi, susitraukimų jėga ir skaičius sumažėję, tačiau po 3 mėnesių vėl pasiekia įprastas savybes.

## Šaltiniai
Eurovizijos dainų konkursas 1984

**1984 m. Eurovizijos dainų konkursas** – dvidešimt devintasis Eurovizijos dainų konkursas, vykęs 1984 m. gegužės 5 d. Liuksemburge, Liuksemburgo mieste. Konkurso nugalėtoja tapo Švedijos atstovai – grupė Herreys su daina „Diggi Loo, Diggi Ley“.